শৰতৰ বাবেই যেন শেৱালি আৰু শেৱালিৰ বাবেই যেন শৰৎ। বসন্তৰ আগমনে যেনেদৰে গছে-বনে ন কুঁহিপাত মেলে, ফুলৰ সৌন্দৰ্য, কুলি-কেতেকীৰ বিননিয়ে গা মন চঞ্চল কৰি তোলে ঠিক তেনেদৰে আহিনৰ আগমনে শেৱালি, কঁহুৱাৰ কোমল শুভ্ৰতাই কঢ়িয়াই আনে পবিত্ৰতা আৰু শৰতৰ বতৰা।
এই শৰততে মনি-মুকুতা সদৃশ নিয়ৰে ধৰা দিয়ে দুৱৰিডৰাত। খাল-বিলত প্ৰাণখুলি হাঁহিব ধৰে ভেট-পদুমে।
শেৱালী, কঁহুৱা ফুলিলেই শৰৎ আহে, শৰৎ আহিলেই দূৰ্গাপূজা। তলসৰা শেৱালীৰ আমোলমোল সুবাসে সকলোৰে গা-মন জুৰ পেলায়।
শৰতৰ স্পৰ্শতে নৈখনেও ৰূপ সলাই, নৈপৰীয়া কঁহুৱাই নাচি নাচি শৰতক পূৰ্ণদ্যমে আদৰে, হালি-জালি দূৰ্গতিনাশিনী বন্দনাৰ গীত জুৰে।
শৰতৰ আকাশে কলীয়া ডাৱৰ আঁতৰাই শুকুলা ডাৱৰৰ নিচান উৰুৱায়। এছাতি মৃদু মলয়াই প্ৰকৃতিৰ বুকুত নতুন ৰূপৰ সুচনা কৰে আৰু ধৰণীৰ ৰূপ হয় শান্ত আৰু শুভ্ৰ।
শাৰীৰিক অসুস্থতাৰ বাবে চিকিৎসালয়ত ভৰ্তি ফুটবল সম্ৰাট পেলে; কেনে আছে কিংবদন্তি খেলুৱৈগৰাকী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
